

Mestna občina Velenje, Titov trg 1, Velenje, skladno z 52. členom Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE in 175/20) in 19. členom Uredbe o stvarnem premoženju države in samoupravnih lokalnih skupnosti (Ur. list RS, št. 31/18) objavlja

**NAMERO O SKLENITVI NEPOSREDNE PRODAJNE POGODBE**

**(****nepremičnini z ID znakom parcela 957 818/24 957 808/20)**

1. **Naziv in sedež lastnika nepremičnine:**

Mestna občina Velenje, Titov trg 1, 3320 Velenje.

1. **Predmet prodaje:**

Predmet prodaje sta nepremičnini z ID znakom parcela 957 818/24 in 957 808/20, v skupni velikosti 237 m2, ki v naravi predstavljata zelenico.

Na nepremičnini 957 818/24 so vknjižene sledeče obremenitve:

* služnostna pravica vožnje, v korist vsakokratnega lastnika nepremičnine 957 821/13 (ID zaznambe 12615865 in 12615866),
* služnostna pravica vožnje, v korist vsakokratnega lastnika nepremičnine 957 821/7 (ID zaznambe 12615867 in 12615868),
* služnostna pravica peš hoje, voženj ter ostalih nujnih posegov glede gradnje, vzdrževanja in popravil elektroenergetskega objekta "kablovodi 1-20 kV s kabelsko kanalizacijo", v korist Elektro Celje d.d. (ID zaznambe 18230576).

Na nepremičnini 957 808/20 sta vknjiženi sledeči obremenitvi:

* služnostna pravica vožnje, v korist vsakokratnega lastnika nepremičnine 957 821/13 (ID zaznambe 12360636),
* služnostna pravica vožnje, v korist vsakokratnega lastnika nepremičnine 957 821/7 (ID zaznambe 12359075).

Nepremičnini se prodajata po načelu »videno-kupljeno«, zato morebitne reklamacije po končani prodaji ne bodo upoštevane.

1. **Vrsta pravnega posla in sklenitev pogodbe**

Prodaja nepremičnin je po metodi neposredne pogodbe. Pogodba mora biti sklenjena v roku 15 dni po pozivu Mestne občine Velenje. V kolikor pogodba ni sklenjena v danem roku, lahko Mestna občina Velenje odstopi od sklenitve posla.

1. **Najnižja ponudbena cena**

Najnižja ponudbena cena za nepremičnini mora biti **18,00** **EUR/m2.**

Izhodiščna cena je določena na podlagi primerjalne cene Cenitvenega poročila o oceni vrednosti nepremičnin št. C-1818.23, z dne 16. 2. 2023, ki ga je izdelal stalni sodni cenilec in izvedenec gradbene stroke Anton Apat, univ. dipl. inž. grad..

1. **Rok za prejem ponudbe**

Ponudbo lahko oddajo pravne ali fizične osebe, ki v skladu s pravnim redom Republike Slovenije lahko postanejo lastniki nepremičnin.

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 25. 9. 2023.** Na sprednji strani kuverte mora biti navedeno: **»NE ODPIRAJ - ponudba za nakup nepremičnin 957 818/24 in 957 808/20«.** Na zadnji strani kuverte mora biti naveden naziv in naslov ponudnika.

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb bo javno in bo potekalo v sejni sobi št. 107.1, dne 27. 9. 2023 ob 13.15.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

1. **Sestavine ponudbe in rok za sklenitev prodajne pogodbe**

Ponudnik pri oddaji ponudbe izpolni obrazec »PONUDBA ZA NAKUP NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

V kolikor bo prispelo več ponudb, se s ponudniki opravijo dodatna pogajanja o ceni in se z najugodnejšim ponudnikom sklene prodajna pogodba.

1. **Plačilo kupnine**

Kupnino mora kupec plačati v roku 15 dni od izstavitve računa s strani prodajalca, ki ga bo prodajalec izstavil na podlagi sklenjene prodajne pogodbe. Plačilo kupnine v tem roku je bistvena sestavina prodajne pogodbe.

1. **Kontaktna oseba in možnost ogleda**

Informacije o stvarnem in pravnem stanju nepremičnin ter informacije o ogledih dobijo interesenti na Mestni občini Velenje, Urad za urejanje prostora, Bojan Lipnik, tel. št. 03 8961 670, vsak ponedeljek, sredo in petek od 9:00 do 11:00, do zaključka te objave. Za ogled se je treba dogovoriti.

1. **Ustavitev postopka do sklenitve prodajne pogodbe**

Mestna občina Velenje si pridržuje pravico, da lahko do sklenitve pravnega posla postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

1. **Drugi pogoji in posebnosti prodajne pogodbe**

Iz lokacijske informacije št. 4780-0056/2022 z dne 25. 8. 2023 izhaja, da ima nepremičnina status stavbnega zemljišča, po podrobnejši namenski stanovanjske površine (SS), oznaka prostorske enote SH3/007, omejitve:

* erozijsko območje: opozorilno območje - običajni zaščitni ukrepi,
* varovalni pas javne poti (JP),
* varovalni pas: distribucijski plinovodi,
* varovalni pas kanalizacije: meteorni vod,
* varovalni pas komunikacij: Trasa.

Vse stroške v zvezi s pogodbo: dajatve, notarska overitev, stroški vknjižbe lastninske pravice v zemljiško knjigo, kot tudi morebitne druge stroške, ki bi nastali v zvezi s prodajo, poravna kupec.

Številka zadeve: 4780-0056/2022

Datum: 25. 8. 2023

Pripravil: Peter DERMOL

Bojan LIPNIK župan Mestne občine Velenje